มีความกังวลมากค่ะ ประจำเดือนมา ประมาณ เกือบ 20วัน เป็นแบบนี้มา ประมาณ 3เดือนแล้วค่ะ บางวันมาเยอะ บางวันมาน้อย บางวันชอบมาช่วงเวลากลางคืน และ มีสิวขึ้นบนใบหน้าด้วยค่ะ จากที่ไม่ค่อยมีสิว ไม่ได้ทานยาคุมกำเนิดค่ะ และก็ไม่ยากทาน เพราะเป็นคนที่น้ำหนักตัวมากยุแล้ว ค่ะ
สวัสดีค่ะ การมีเลือประจำเดือนมานานเกือบ 20 วันในทุกรอบ ถือว่ามีประจำเดือนที่ผิดปกติ ซึ่งอาจเกิดได้จาก1. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ(PCOS)ซึ่งมักจะทำให้เกิดอาการขาดประจำเดือน ตามด้วยอาการมีประจำเดือนมามากหรือมานานได้ โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป2. ความผิดปกติที่มดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. ผลข้างเคียงจากการใช้ฮอร์โมนต่างๆ ยาฉีดคุมกำเนิด ยาฝังคุมกำเนิด ยาสตรี ยาสมุนไพร อาหารเสริมต่างๆ หรือยาบางชนิด เช่น ยาต้านการแข็งตัวของเลือด เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นหากมีเพศสัมพันธ์ อาจต้องนึกนึกภาวะแทรกซ้อนจากการตั้งครรภ์ด้วย เช่น แท้งคุกคาม แท้งไม่ครบ ท้องนอกมดลูก เป็นต้น แต่จะมีอาการปวดท้องน้อยมากร่วมด้วยแนะนำว่าหากยังคงมีเลือดประจำเดือนมานานเกิน 10 วันอีกในรอบต่อๆ ไป หรือประจำเดือนขาดหายไป หรือมีปวดท้องน้อยมาก ควรไปพบสูติ-นรีแพทย์เพื่อตรวจหาสาเหตุนะคะ หากปล่อยให้เสียเลือดเป็นเวลานานๆ อาจเกิดภาวะโลหิตจางตามมาได้ค่ะ